laion/Wikipedia-Exotic huggingface dataset:
სანდრო ბრეგაძე

ალექსანდრე (სანდრო) ბრეგაძე (დ. 1 ოქტომბერი, 1971, თბილისი, საქართველოს სსრ, სსრკ) — ქართველი პოლიტიკოსი, ფილოსოფოსი. 1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი. პოლიტიკური კარიერის დასაწყისში „დემოკრატიული აღორძინების კავშირის“ წევრი, 1999-2004 წლებში საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. იყო პარტია „თავისუფლების“ გენერალური მდივანი. 2010 წლის თბილისის საკრებულოს არჩევნებში კენჭს იყრიდა საბურთალოს მაჟორიტარულ ოლქში, სადაც ხმათა 4,51% მიიღო. 2014-2016 წლებში იკავებდა დიასპორის საკითხებში საქართველოს სახელმწიფო მინისტრის მოადგილის პოსტს. 2016 წელს მონაწილეობდა საპარლამენტო არჩევნებში „ქართული იდეის“ პარტიული სიით, კენჭს იყრიდა საბურთალოს მაჟორიტარულ ოლქში. 2017 წლიდან „ქართული მარშის“ ერთ-ერთი ლიდერი. სანდრო ბრეგაძე — საქართველოს ბიოგრაფიული ლექსიკონი სანდრო ბრეგაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცესკო. ციტირების თარიღი: 2021-08-11.[მკვდარი ბმული] ↑ სანდრო ბრეგაძე დიასპორის საკითხებში სახელმწიფო მინისტრის მოადგილედ დანიშნეს. ↑ ანდრო ბრეგაძე სახელმწიფო მინისტრის მოადგილის თანამდებობიდან გადადგა. ↑ ცესკო. დაარქივებულია ორიგინალიდან — 2017-06-20. ციტირების თარიღი: 2021-08-11. ↑ TI-ის კვლევა - ვინ არიან ნეონაცისტური ჯგუფის წევრები და მათთან დაკავშირებული ადამიანები.
აზერბაიჯანის მთავრობის სახლი

აზერბაიჯანის მთავრობის სახლი (აზერ. Hökümət evi) — აზერბაიჯანის რესპუბლიკის მთავრობის შენობა, რომელიც ბაქოში, აზადლიღის (თავისუფლების) მოედანზე მდებარეობს. მთავრობის სახლის მთავარი მიზანია ერთიან შენობაში ყველა სამინისტროებისა და წამყვანი პროფილის სააგენტოების გაერთიანება. 1934 წელს საბჭოთა ხელისუფლებამ გამოაცხადა ტენდერი ბაქოს საბჭოთა სასახლის მშენებლობაზე (შემდგომში მთავრობის სახლი). კონკურსში გაიმარჯვეს ცნობილმა არქიტექტორებმა ლევ რუდნევმა, ვლადიმერ მუნცმა და კ. ტკაჩენკომ. მთავრობის სახლის შენობა 1936-1952 წლებში აშენდა. შენობის მშენებლობამ განაპირობა ლენინის მოედანის მშენებლობა (ახლა აზადლიღის მოედანი). 1955 წელს ვლადიმერ ლენინის ძეგლი შენობის წინ იდგა. გარდა ამისა, 1960-1970-იან წლებში ააშენეს სასტუმროები „აზერბაიჯანი” და  „აფშერონი”, 16-სართულიანი შენობები უზეირ ჰაჯიბეჯოვის ქუჩაზე, ასევე ააშენეს „აზერპოჩტის“ (აზერბაიჯანის ფოსტა) შენობა. შავი იანვრის მოვლენების დროს ლენინის ძეგლი დაამხეს. ახლა ძეგლის ადგილას აზერბაიჯანის დროშა ფრიალებს. ლენინის მოედანი კი აზადლიღის (თავისუფლების) მოედნად გადაკეთდა. 1991 წელს, აზერბაიჯანის დამოუკიდებლობის შემდეგ, შენობაში მრავალი ორგანიზაცია და ბიზნეს ფირმა იყო. შენობის სრული რეკონსტრუქციის შემდეგ, ყველა ფირმა გადავიდა ქალაქის სხვა ადგილებში და ოფისები გადაეცა სამთავრობო ორგანიზაციებს. 2006 წლიდან 2010 წლამდე, აზერბაიჯანის მთავრობის მითითებით, შენობა გარემონტდა. შენობის ირგვლივ პარკის რეკონსტრუქციისა და გადამუშავებისთვის 40.8 მილიონი მანათი დაიხარჯა. შენობაში ფუნქციონირებს ეკოლოგიისა და ბუნებრივი რესურსების სამინისტრო, სოფლის მეურნეობის სამინისტრო, გეოლოგიისა და მინერალური რესურსების სახელმწიფო კომიტეტი, ჰიდრომეტეოროლოგიის სახელმწიფო კომიტეტი, მატერიალური რესურსების სახელმწიფო კომიტეტი, ნიადაგისა და წყლის ეკონომიკის გაუმჯობესების სახელმწიფო კომიტეტი. მოგვიანებით შენობაში განალაგეს კულტურისა და ტურიზმის სამინისტრო, სოციალური დაცვისა და შრომის დაცვის სამინისტრო, შესყიდვების რესპუბლიკური სააგენტო  და საავტორო უფლებების დაცვის რესპუბლიკური სააგენტო. შენობა საბჭოთა მარკაზე აზერბაიჯანის სსრ-ს 40 წლის იუბილესთან დაკავშირებით აზერბაიჯანის საფოსტო მარკაზე, 2012 წ Дом правительства (Баку) ↑ Руднев Л. В., Мунц В. О. Дом правительства (Баку) ↑ Azərbaycan Memarliqi ↑ HÖKUMƏT HÖKUMƏT EVİNƏ KÖÇÜR: YAXIN VAXTLARDA NAZİRLƏR KABİNETİ YERİNİ DƏYİŞƏCƏK. დაარქივებულია ორიგინალიდან — 2013-01-15. ციტირების თარიღი: 2013-01-15. ↑ Reconstruction of Government House in Baku cost $40 million ↑ The Environment Encyclopedia and Directory
ძალა ერთობაშია (კოალიცია)

ძალა ერთობაშია — პოლიტიკურ პარტიათა კოალიცია საქართველოში. ჩამოყალიბდა 2018 წლის 15 ივლისს როგორც ოპოზიციური ალიანსი ოქტომბრის საპრეზიდენტო არჩევნებისთვის. კოალიციის შექმნის მთავარი მიზანი იყო „ქართული ოცნების“ დამარცხება საპრეზიდენტო არჩევნებში. 19 ივლისს ალიანსის წევრები შეჯერდნენ საერთო საარჩევნო კანდიდატზე, რომელიც გახდა გრიგოლ ვაშაძე, საქართველოს საგარეო საქმეთა მინისტრი 2008-2012 წლებში. 2020 წლის 27 ივლისს გიორგი ვაშაძის „ახალმა საქართველომ“ და თაკო ჩარკვიანის „კანონმა და სამართალმა“ კოალიცია დატოვეს და განაცხადეს, რომ ერთად მიიღებდნენ არჩევნებში მონაწილეობას. 1 სექტემბერს კოალიციის წევრებმა განაცხადეს, რომ ოქტომბრის საპრეზიდენტო არჩევნების შემდეგ ალიანსი არ დაიშლება და ამ წლის საპარლამენტო არჩევნებშიც მიიღებს მონაწილეობას. 15 სექტემბერს „ერთიანმა ნაციონალურმა მოძრაობამ“ 4 პოლიტიკურ სუბიექტთან ერთად საარჩევნო ბლოკი შექმნა, რომლის შემადგენლობაში შევიდა საკუთრივ „ნაციონალური მოძრაობა“, „რესპუბლიკური პარტია“, მოძრაობა „სახელმწიფო ხალხისთვის“, მოძრაობა „ჩვენ თვითონ“ („ევროპელი დემოკრატები“) და კახა ოქრიაშვილისა და ცეზარ ჩოჩელის ახალი პარტია „პროგრესი და თავისუფლება“. კოალიციაში შემავალი ზოგიერთი სხვა პარტია არჩევნებზე დამოუკიდებლად დარეგისტრირდა. კოალიციის გამოცხადებული მიზნებია: სოფლის მეურნეობის განვითარება, რათა შეწყდეს სოფლების დაცლის პროცესი, ქვეყნის ტურისტული პოტენციალის რეალიზაცია, მერიტოკრატიული სისტემის დანერგვა საჯარო აპარატებში დასაქმებისას და საქართველოს ევროატლანტიკურ სტრუქტურებში გაწევრიანების დაჩქარება. დამფუძნებელი პარტიები და მოძრაობები ერთიანი ნაციონალური მოძრაობა ახალი საქართველო ახალი საქართველოსთვის სახელმწიფო ხალხისთვის ეროვნულ-დემოკრატიული პარტია ქრისტიან-კონსერვატიული პარტია ევროპელი დემოკრატები სამოქალაქო ალიანსი თავისუფლებისთვის საქართველო ლიდერთა შორის ემსახურე საქართველოს შემდგომ შეერთებული პარტიები და მოძრაობები კანონი და სამართალი საქართველოს რესპუბლიკური პარტია პროგრესი და თავისუფლება ↑ „ერთიანი ნაციონალური მოძრაობის“ შედეგთან შედარებით. ↑ გიორგი ვაშაძის პოლიტიკურმა პარტიამ „ძალა ერთობაშია“ დატოვა. imedinews.ge (2020-07-27). ციტირების თარიღი: 25 სექტემბერი, 2020.[მკვდარი ბმული] ↑ „სამოქალაქო მოძრაობა – ძალა ერთობაშია” ერთიან პოლიტიკურ კოალიციად ყალიბდება. ↑ „ნაციონალური მოძრაობა“ 4 პოლიტიკურ სუბიექტთან ერთად საარჩევნო ბლოკს ქმნის. მთავარი არხი. mtavari.tv (2020-09-15). ციტირების თარიღი: 24 სექტემბერი, 2020. ↑ საქართველოს პარლამენტის 2020 წლის არჩევნებისთვის რეგისტრირებული პარტიები/ბლოკები. ცესკო. cesko.ge (21 სექტემბერი, 2020). დაარქივებულია ორიგინალიდან — 25.09.2020. ციტირების თარიღი: 25 სექტემბერი, 2020. ↑ „ქართული სოფელი უნდა ვაქციოთ განვითარების მთავარ ღერძად, ახალი თაობის საქართველოში“ - გრიგოლ ვაშაძე. ↑ "ჩვენი გამარჯვების შემდეგ, საჯარო სამსახურში მხოლოდ პროფესიონალი კადრები დასაქმდებიან" - გრიგოლ ვაშაძე.
სებასტიან ვობანი

სებასტიან ლე პრეტრ დე ვობანი (ფრანგ. Sébastien Le Prestre, marquis de Vauban; დ. 1 მაისი, 1633, სენ-ლეჟე-დე-ფუშერე, ნივერნე — გ. 30 მარტი, 1707, პარიზი) — მარკიზი, სამხედრო ინჟინერი, საფრანგეთის მარშალი (1703), საფრანგეთის მეცნიერებათა აკადემიის საპატიო წევრი (1699). მონაწილეობდა 53 ლაშქრობაში, 104 ბრძოლაში. ხელ,ძღვანელობდა 53 ციხესიმაგრის ალყას, 33 ახალი ციხესიმაგრის მშენებლობასა და 300-ზე მეტის გადაკეთებას. შეიმუშავა პარალელების შექმნის საშუალებით ციხესიმაგრეთა თანადათანობითი იერიშს მეთოდი, რომელსაც XX საუკუნემდე იყენებდნენ. შემოიღო საარტელერიო შეტევის ახლებური გაგება. ცეცხლს უშენდნენ არა ალყაშემორტყმულ ქალაქს, არამედ სიმაგრის დამცველებს. იყო ნაღმსაფეთქებელი საქმის თეორიის ერთ-ერთი ფუძემდებელი, შექმნა მესანგრეთა და მენაღმეთა ასეულები, 1676 წელს საფუძველი ჩაუყარა სამხედრო ინჟინერთა კრპუსის შექმნას. 1677 წლიდან ყველა საინჟინრო სამუშაოს თვითონ ხელმძღვანელობდა, საფრანგეთს შემოარტყა ციხესიმაგრეთა რკალი, რამაც მნიშვნელოვანი როლი ითამაშა შემდგომ ომებში. ვობანს ეკუთვნის მრავალი ნაშრომი სამხედრო, საინჟინრო და ეკონომიკურ საკითხებზე. ქართული საბჭოთა ენციკლოპედია, ტ. 4, თბ., 1979. — გვ. 440. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 RKDartists <a href="https://wikidata.org/wiki/Track:Q17299517"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Quimby R. S. Encyclopædia Britannica <a href="https://wikidata.org/wiki/Track:Q5375741"></a> ↑ 5.0 5.1 Annuaire prosopographique : la France savante / B. Delmas — 2009. <a href="https://wikidata.org/wiki/Track:Q55740543"></a><a href="https://wikidata.org/wiki/Track:Q2926731"></a> ↑ Structurae — Ratingen: 1998. <a href="https://wikidata.org/wiki/Track:Q3791"></a><a href="https://wikidata.org/wiki/Track:Q1061861"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Brisac C. Vauban, Sébastien Leprestre [Le Prestre] de // Grove Art Online / J. Turner — [Oxford, England], Houndmills, Basingstoke, England, New York: OUP, 2017. — doi:10.1093/GAO/9781884446054.ARTICLE.T088281 <a href="https://wikidata.org/wiki/Track:Q217595"></a><a href="https://wikidata.org/wiki/Track:Q56691875"></a><a href="https://wikidata.org/wiki/Track:Q810196"></a><a href="https://wikidata.org/wiki/Track:Q103971861"></a><a href="https://wikidata.org/wiki/Track:Q21431157"></a><a href="https://wikidata.org/wiki/Track:Q1547776"></a> ↑ GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a>
ვოდლოზერო

ვოდლოზერო (რუს. Водлозеро) — ტბა კარელიის რესპუბლიკის სამხრეთ-აღმოსავლეთ ნაწილში. სიგრძე 36 კმ, სიგანე 16 კმ. ფართობი 322 კმ². საშუალო სიღრმე 4 მ. მდებარეობს 136 მ. სიმაღლეზე. სანაპირო ხაზი დაკლაკნილია. აღმოსავლეთ ნაწილში დაახლოებით 200 კუნძულია. საზრდოობს თოვლისა და წვიმის წყლით. წყლის დონის რყევა წლის განმავლობაში დაახლოებით 2 მეტრია. იყინება ნოემბრის დასაწყისში, ყინულძვრა მაისშია. ერთვის მდინარე ილექსა. 1935 წლიდან ტბა გადააქციეს წყალსაცავად. მდიდარია თევზით. ქართული საბჭოთა ენციკლოპედია, ტ. 4, თბ., 1979. — გვ. 440.
ვოევოდა

ვოევოდა (რუს. воево́да) — ძველ სლავური ტერმინი. აღნიშნავდა მხედართმთავარს, მმართველს. რუსეთში ვოევოდა იყო ჯარის უფროსი (გააუქმა პეტრე I-მა XVIII საუკუნის დასაწყისში), ქალაქის ან ოლქის მმართველი (გაუქმდა 1775 წელს); პოლონეთსა და ლიტვაში — მეფისნაცვალი (მშვიდობიანობის დროს) და მხედართმთავარი (ომიანობის დროს), სავოევოდოს სამხედრო და სამოქალაქო ადმინისტრაციის უფროსი. ვოევოდა ცნობილი იყო სხვა სლავურ ქვეყნებშიც. აგრეთვე XV-XVI საუკუნის ვლახეთში. ქართული საბჭოთა ენციკლოპედია, ტ. 4, თბ., 1979. — გვ. 440.
ბალე-რუსი

ბალე-რუსი (ფრანგ. Ballets russes), ან დიაგილევის რუსული ბალეტი — საბალეტო კომპანია, დაარსებული 1911 წელს რუსული თეატრალური მოღვაწისა და ხელოვნებათმცოდნის სერგეი დიაგილევის მიერ. მისი იდეა 1909 წელს გამართულ "რუსულ სეზონზე" გაჩნდა და წარმოდგენები 20 სეზონის განმავლობაში იდგმებოდა დიაგილევის სიკვდილამდე 1929 წელს. კომპანია განსაკუთრებული წარმატებით სარგებლობდა საფრანგეთსა და დიდი ბრიტანეთში. დიაგილევის ანტრეპრიზამ დიდი გავლენა იქონია არა მხოლოდ რუსულ ბალეტზე, არამედ მთელი მსოფლიოს ქორეოგრაფიულ ხელოვნებაზე. დიაგილევმა აღზარდა უაღრესად ნიჭიერ მოცეკვავეთა და ქორეოგრაფთა მთელი პლეადა — ვაცლავ ნიჟინსკი, ლეონიდ მიასინი, მიხაილ ფოკინი, სერჟ ლიფარი, ჯორჯ ბალანჩინი. დიაგილევის დადგმებისთვის სცენურ დეკორაციებსა და კოსტიუმებზე მისი თანაგუნდელები მუშაობდნენ გაერთიანებიდან "მირ ისკუსტვა" - ლეონ ბაქსტი და ალექსანდრე ბენუა. მოგვიანებით დიაგილევმა დეკორატორების სახით მიიზიდა ევროპის მოწინავე მხატვრები - პაბლო პიკასო, ანდრე დერენი, კოკო შანელი, ანრი მატისი და მრავალი სხვა, ასევე რუსი ავანგარდისტები - ნატალია გონჩაროვა, მიხაილ ლარიონოვი, ნაუმ გაბო, ანტუან პევზნერი. არა ნაკლებ წარმატებული იყო თანამშრომლობა იმ წლების განთქმულ კომპოზიტორებთან - რიხარდ შტრაუსთან, ერიკ სატისთან, მორის პაველთან, სერგეი პროკოფიევთან, კლოდ დებიუსისთან, განსაკუთრებით კი მის მიერ აღმოჩენილ იგორ სტრავინსკისთან. ვიკისაწყობში არის გვერდი თემაზე: ბალე-რუსი
ოსტრავიცე

ოსტრავიცე (ჩეხ. Ostravice) — მდინარე ჩეხეთის ფრიდეკ-მისტეკის და ოსტრავა-მნესტოს რაიონებში, მორავია-სილეზიის მხარეში. მდინარის სიგრძე 65,1 კმ-ს შეადგენს, ხოლო მისი აუზის ფართობი 827,4 კმ²-ია. მისი დინება ქმნის მორავიისა და სილეზიის ისტორიულ საზღვარს. მდინარის სახელწოდება მისი ძლიერ დაქანებული დინებიდან (ჩეხ. ostrý — მკვეთრი) წარმოსდგება.
პეტრე ვოევოდინი

პეტრე ივანეს ძე ვოევოდინი (რუს. Пётр Иванович Воеводин; დ. 12 ივლისი, [ძვ. სტ. 30 ივნისი], 1884, სუმი — გ. 25 ნოემბერი, 1964, მოსკოვი) — საბჭოთა პარტიული და სახელმწიფო მოღვაწე, სოციალისტური შრომის გმირი (1964), კომპარტიის წევრი (1899 წლიდან). 13 წლისამ დაიწყო მუშაობა ქარხანაში ეკატერინოსლავში, სადაც 1899 წელს შევიდა სოციალ-დემოკრატ მუშათა წრეში. პარტიულ მუშაობას ეწეოდა ეკატერინოსლავში, სარატოვში, სამარაში, ჩიტასა და სხვა ქალაქებში. 1905 წლის ოქტომბერში ხელმძღვანელობდა სამარის ბოლშევიკთა კომიტეტის მებრძოლ რაზმს. იყო რეპრესირებული. 1912-1913 წლებში ემიგრაციაში გაემგზავრა ამერიკაში. 1913 წელს არალეგალურად დაბრუნდა რუსეთში, მუშაობდა ბაქოში, დააპატიმრეს. 1917 წლიდან იყო დასავლეთ ციმბირის და ურალის სამხარეო სასურსათო ეკონომიკური საბჭოს, 1918 წელს დასავლეთ ციმბირის საოლქო სახალხო მეურნეობის საბჭოს თავმჯდომარე. 1920 წელს მოსკოვი-ვინდავა-რიბინსკის რკინიგზის მთავარი კომისარი. სრულიად რუსეთის ცაკის წევრი. 1920 წლიდან სამეურნეო და ლიტერატურულ-საგამომცემლო სამუშაოზეა. იყო ჟურნალების ელეკტრიფიკაციის და ელეკტრიჩესტვოს რედაქტორი. 1940 წლიდან პერსონალური პენსიონერი სკკპ XXII ყრილობის დელეგატი დაჯილდოებულია 2 ლენინის ორდენით, აგრეთვე მედლებით. ქართული საბჭოთა ენციკლოპედია, ტ. 4, თბ., 1979. — გვ. 440. ↑ 1.0 1.1 Историческая энциклопедия Сибири / под ред. В. А. Ламин — Новосибирск: 2009. — ISBN 5-8402-0230-4 <a href="https://wikidata.org/wiki/Track:Q4253570"></a><a href="https://wikidata.org/wiki/Track:Q883"></a><a href="https://wikidata.org/wiki/Track:Q113559915"></a> ↑ 2.0 2.1 2.2 Воеводин Пётр Иванович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
ალფერენ დუიმაზი

ალფერენ დუიმაზი (თურქ. Alperen Duymaz; დ. 3 ნოემბერი, 1992) — თურქი მსახიობი და მოდელი. საშუალო სკოლიდან დაინტერესებულია მუსიკითა და მოდით.  უმაღლესი განათლება მიიღო ანკარის სახელმწიფო კონსერვატორიაში. ალფერენი ტელემაყურებლისთვის ცნობილი გახდა სერიალებით „ბოდრუმის ზღაპარი“ და „ორმო“.  ალფერენ დუიმაზი კინოფილმების ინტერნეტ-მონაცემთა ბაზაში ↑ ALPEREN DUYMAZ. Cem Tatlıtuğ Management (12 მარტი, 2018). დაარქივებულია ორიგინალიდან — 2016-05-01. ციტირების თარიღი: 2018-09-06.
მოჰამედ სალაჰი

მოჰამედ სალაჰი (არაბ. محمد صلاح غالى; დ. 15 ივნისი, 1992) —— ეგვიპტელი ფეხბურთელი. 2017 წლიდან მერსისაიდის „ლივერპულის“ მოთამაშე. საფეხბურთო კარიერა სალაჰმა დაიწყო მშობლიურ ქვეყანაში. 2010 წელს იგი შეუერთდა „ბაზელს“, სადაც სადეიუტო სეზონში შვეიცარიის სუპერლიგა და საზონის საუკეთესო ფეხბურთელის წოდება მოიგო. სალაჰის წარმატებულმა ასპარეზობამ უცხოური გრანდების ყურადღება მიიპყრო. 2014 წლის იანვარში იგი ლონდონის „ჩელსში“ გადავიდა 11 მილიონ ფუნტად, თუმცა პირველ სეზონში ვერ დაიმკვიდრა ადგილი ძირითად შემადგენლობაში, რის გამოც ორჯერ იჯარით გაუშვეს იტალიის ჩემპიონატში „ფიორენტინის“ და „რომას“ შემადგენლობაში. 2016 წლიდან „რომამ“ გამოისყიდა მოჰამედ სალაჰის კონტრაქტი. 2017 წელს სალაჰი „ლივერპულს“ შეუერთდა 42 მილიონ ევროდ, რის შედეგადაც გახდა ყველაზე ძვირადღირებული ფეხბურთელი ინგლისური კლუბის ისტორიაში. პირველი გოლი გაიტანა 12 აგვისტოს „უოტფორდის“ წინააღმდეგ პრემიერლიგის გახსნით ტურში. სალაჰი მთელი სეზონის განმავლობაში სტაბილურად მაღალ დონეზე ასპარეზობდა. თამაშის სტილის გამო მას ლიონელ მესის ადარებდნენ. ეგვიპტელმა გულშემატკივრებმა მას სიყვარულით „ფარაონი“ შეარქვეს. 2018 წლის 22 აპრილს პროფესიონალ ფეხბურთელთა ასოციაციამ სალაჰი წლის საუკეთესო ფეხბურთელად დაასახელა. 13 მაისს მოჰამედ სალაჰმა თავისი 32-ე გოლი გაიტანა პრემიერლიგის უკანასკნელ ტურში და გახდა პრემიერლიგის ოქროს ბუტსის მფლობელი. 2018 წლის ივნისში სალაჰს დებიუტი ჰქონდა მსოფლიო ჩემპიონატზე. ბაზელი:(2) შვეიცარიის სუპერლიგა: 2012–13, 2013–14 ლივერპული:(8) ინგლისის პრემიერ ლიგა (1): 2019–20 უეფა-ს ჩემპიონთა ლიგა (1): 2018–19 ფინალისტი: 2017–18 უეფა-ს სუპერთასი (1): 2019 ფიფას საკლუბო მსოფლიო ჩემპიონატი (1): 2019 ინგლისის სუპერთასი (1): 2022 ინგლისის ლიგის თასი (2): 2021–22, 2023–24 ინგლისის ასოციაციის თასი (1): 2022 შეგიძლიათ იხილოთ მედიაფაილები თემაზე „მოჰამედ სალაჰი“ ვიკისაწყობში. მოჰამედ სალაჰის პროფილი ლივერპულის საიტზე მოჰამედ სალაჰი — ფიფას ჩანაწერი[დაარქივებული] მოჰამედ სალაჰი – უეფას ჩანაწერი (ინგლისური) მოჰამედ სალაჰი — სტატისტიკა საიტზე Soccerbase.com (ინგლისური) ↑ Mohamed Salah: Summary. Perform Group. ციტირების თარიღი: 25 აგვისტო, 2018. ↑ Mohamed Salah. Barry Hugman's Footballers. ციტირების თარიღი: 1 მაისი, 2018. ↑ „رحلة صعود محمد صلاح من قرية "نجريج" إلى مونديال روسيا“ (Arabic). ციტირების თარიღი: 9 ოქტომბერი, 2017. შეამოწმეთ თარიღის პარამეტრი |accessdate=-ში (დახმარება) ↑ 2018 FIFA World Cup Russia: List of players: Egypt (PDF). FIFA (17 ივნისი, 2018). დაარქივებულია ორიგინალიდან — 2018-06-19. ციტირების თარიღი: 2018-09-06.
სამხრეთ კორეის პროვინციები

პროვინციები სამხრეთ კორეის ადმინისტრაციული ერთეულებია. სამხრეთ კორეაში ცხრა პროვინციაა: ჩრდილოეთ ჩხუნჩხონი, სამხრეთ შუნგონგი, ჩხუნცხონი, კანვონდო, კიონგიდო, კიონსანი, სამხრეთ კიონსანი, ჩრდილოეთ ჩოლა, სამხრეთ ჩოლა და ჩეჯუდო. მიუხედავად იმისა, რომ ადგილობრივი ადმინისტრაციის დეტალები დროთა განმავლობაში მნიშვნელოვნად შეიცვალა, ამჟამინდელ სამსაფეხურიან სისტემას ჯერ კიდევ 1882 წელს კოჯონის მეფობის დროს იყენებდნენ. მსგავსი სისტემა ასევე გამოიყენება ჩრდილოეთ კორეაში. პროვინციები (도, 道) სამხრეთ კორეაში ყველაზე მაღალი რანგის ადმინისტრაციული დაყოფაა. საერთო პროვინციებთან ერთად არსებობს სპეციალური ადმინისტრაციული დაყოფის ოთხი ტიპის თანაბარი სტატუსი: სპეციალური ავტონომიური პროვინცია, სპეციალური ქალაქი, მიტროპოლიტი ქალაქი და სპეციალური ავტონომიური ქალაქი. სამხრეთი კორეის ადმინისტრაციული დაყოფა
ბრიტანეთის კონსორტების სია

ბრიტანეთის კონსორტების სია მოიცავს იმ ადამიანების სიას, რომლებიც დაქორწინებულნი იყვნენ გაერთიანებული სამეფოს მეფეზე, ან დედოფალზე. ამ შემთხვევაში ამ სიაში არიან როგორც ქალები, ისე მამაკაცები. დღეისათვის ბრიტანეთის კონსორტის პრინცი ფილიპე ბერძენი, ედინბურგის ჰერცოგი, ხოლო პირველი კონსორტი იყო დედოფალ ანას მეუღლე ჯორჯ დანიელი. "Clarence House press release". Clarence House. 10 February 2005. Archived from the original on 24 June 2014. Retrieved 6 April 2018.
ოქროს ხანა

ოქროს ხანა — ტერმინი მომდინარეობს ბერძნული მითოლოგიიდან, კონკრეტულად ჰესიოდეს სამუშაონი და დღენიდან, სადაც აღწერილია ადამიანთა რასის დაცემის ხუთი ეტაპი. ოქროს ხანა პირველი პერიოდი იყო, როდესაც ადამიანთა ოქროს რასა (ბერძ. χρύσεον γένος chrýseon génos) ცხოვრობდა. პირველ ეპოქაში მცხოვრები ადამიანების მმართველი იყო კრონოსი. პირველი ეპოქის დასასრულის შემდეგ იყო ვერცხლის, ბრნიჯაოს (ადამიანის ხანა), გმირული და ბოლოს მიმდინარე რკინის ხანა. ესქატოლოგია ედემი სამოთხე The Age of Man Five Ages of Man in Greek Mythology დაარქივებული 2011-06-23 საიტზე Wayback Machine. What Makes a Scientific Golden Age? ↑ ჰესიოდე, „109“, სამუშაონი და დღენი. ↑ Robin Hard - The Routledge Handbook of Greek Mythology: Based on H.J. Rose's "Handbook of Greek Mythology", p.69-70, Psychology Press, 2004 ISBN 0415186366, Accessed 2017-06-May
რეიფ სპოლი

რეიფ ჯოსეფ სპოლი (ინგლ. Rafe Joseph Spall; დ. 10 მარტი, 1983) — ინგლისელი კინოსა და თეატრის მსახიობი. ყველაზე მეტად ცნობილია ფილმებით „ზომბი სახელად შონი“ (2004), „ვითომ მაგარი პოლიციელები“ (2007) და „სამყაროს დასასრული“ (2013). 2010-2011 წლებში განასახიერებდა პიტ გრიფითის როლს ტელესერიალში „პიტი ცხოვრების წინააღმდეგ“. იგი აგრეთვე გამოჩნდა ფილმებში: „კარგი წელი“ (2006), „ერთი დღე“ (2011), „ანონიმი“ (2011), „პრომეთე“ (2012), „პის ცხოვრება“ (2012), „დიდი აფიორა“ (2015), „დიდი და კეთილი გოლიათი“ (2016), „რიტუალი“ (2017) და „იურული სამყარო: დაცემული სამეფო“ (2018). რეიფ სპოლი კინოფილმების ინტერნეტ-მონაცემთა ბაზაში რეიფ სპოლი — Famousbirthdays.com რეიფ სპოლი — Broadway.com ↑ Yahoo! Movies profile. uk.movies.yahoo.com. დაარქივებულია ორიგინალიდან — 22 დეკემბერი, 2014. ↑ Gilbert, Gerard. (20 აგვისტო, 2011) Rafe Spall Profile. Independent.
ჯასტის სმითი

ჯასტის ელიო სმითი (ინგლ. Justice Elio Smith; დ. 9 აგვისტო, 1995, ლოს-ანჯელესი, კალიფორნია, აშშ) — ამერიკელი მსახიობი, რომელიც ყველაზე მეტად ცნობილია ფრანკლინ უების როლით ფილმში „იურული სამყარო: დაცემული სამეფო (2018), აგრეთვე ეზეკიელის როლით Netflix-ის ტელესერიალში „The Get Down“ (2016–2017). ჯასტის სმითი კინოფილმების ინტერნეტ-მონაცემთა ბაზაში ↑ Kit, Borys. (1 დეკემბერი, 2016) 'Jurassic World 2' Casts 'Get Down' Star Justice Smith (Exclusive). The Hollywood Reporter.
ერთხელ წისქვილს წასვლისათვის

„ერთხელ წისქვილს წასვლისათვის“ — საოხუნჯო ხასიათის ქართული ხალხური საფერხულო სიმღერა რაჭიდან. ასრულებს ქალ-ვაჟთა შერეული გუნდი. სიმღერისთვის დამახასიათებელია კუპლეტური აღნაგობა, სამხმოვანება და კვარტსექსტაკორდის პარალელური მოძრაობები. მუსიკალური ზომაა 3/4. თათარაძე ა., „ერთხელ წისქვილს წასვლისათვის“ დაარქივებული 2021-07-24 საიტზე Wayback Machine. . ენციკლოპედია საქართველო, ტ. 3, 2014
პრეზიდენტის არჩევნები

პრეზიდენტის არჩევნები — სახელმწიფო მეთაურის არჩევის ფორმა რესპუბლიკური წყობილების მქონე სახელმწიფოებში. პრეზიდენტის არჩევნების დროს ამომრჩეველი ირჩევს ქვეყნის პირველ პირს ძირითადი კანონით (კონსტიტუციით) გათვალისიწნებული პერიოდით. პრეზიდენტის უფლებამოსილება სხვადასხვა ქვეყნებში განსხვავებულია. 2018 წლის არჩევნები (გამარჯვებული — სალომე ზურაბიშვილი, მეორე ადგილი — გრიგოლ ვაშაძე 2013 წლის არჩევნები (გამარჯვებული — გიორგი მარგველაშვილი, მეორე ადგილი — დავით ბაქრაძე) 2008 წლის არჩევნები (გამარჯვებული — მიხეილ სააკაშვილი, მეორე ადგილი — ლევან გაჩეჩილაძე) 2004 წლის არჩევნები (გამარჯვებული — მიხეილ სააკაშვილი, მეორე ადგილი — თეიმურაზ შაშიაშვილი) 2000 წლის არჩევნები (გამარჯვებული — ედუარდ შევარდნაძე, მეორე ადგილი — ჯუმბერ პატიაშვილი) 1995 წლის არჩევნები (გამარჯვებული — ედუარდ შევარდნაძე, მეორე ადგილი — ჯუმბერ პატიაშვილი) 1991 წლის არჩევნები (გამარჯვებული — ზვიად გამსახურდია, მეორე ადგილი — ვალერიან ადვაძე)
The Chemical Brothers

The Chemical Brothers (ინგლ. "ქიმიური ძმები") — ელექტრონული მუსიკალური ჯგუფია ინგლისიდან, რომელიც ორი წევრის, ტომ როულენდის და ედ საიმონსისგან შედგება. თავიდან მათ "The Dust Brothers" ერქვათ, მაგრამ პოპულარობის მოპოვებსთან ერთად 1995 წელს, სახელის შეცვლა მოუწიათ, რადგან ჯგუფი ასეთი სახელით უკვე არსებობდა. ეს ჯგუფი პროდიჯისთან, ფეთბოი სლიმთან, კრისტალ მეთოდთან და სხვა მრავალი ნაკლებად ცნობილ ჯგუფებთან ერთად პიონერები იყვნენ ელექტრონულ საცეკვაო ჟანრში Big Beat (ქართულად დიდი ბიტი), და ცნობილები არიან მაღალი ხარისხის საკონცერტო სეტებით. მთავარი სტატია: The Chemical Brothers-ის დისკოგრაფია. Exit Planet Dust (1995) Dig Your Own Hole (1997) Surrender (1999) Come with Us (2002) Push the Button (2005) We Are the Night (2007) Further (2010) Born in the Echoes (2015) Brothers Gonna Work It Out (1998) Singles 93-03 (2003) Brotherhood (2008) The Chemical Brothers (2010) Lords of Acid ფეტბოი სლიმი პროდიჯი The Crystal Method ოფიციალური საიტი The Chemical Brothers საიტზე Discogs The Chemical Brothers კინოფილმების ინტერნეტ-მონაცემთა ბაზაში
დანიელა პინედა

დანიელა პინედა (ინგლ. Daniella Pineda; დ. 20 თებერვალი, 1987) — მექსიკური წარმოშობის ამერიკელი მსახიობი, კომიკოსი და მწერალი. პინედა ყველაზე მეტა ცნობილია სოფი დევეროს როლის შესრულებით ტელესერიალში „პირველშობილები“ (2013-2018) და აგრეთვე ზია როდრიგესის როლით ფილმში „იურული სამყარო: დაცემული სამეფო“. მას, აგრეთვე მონაწილეობა აქვს მიღებული სხვადასხვა ფილმებსა და თუ ტელესერიალებში, მათ შორის: „ვამპირის დღიურები“ (2013), „ამერიკული ოდისეა“ (2015), „შემოვლითი გზა (2015-დღემდე) და „ბატონი რუზველტი“ (2017) დანიელა პინედა კინოფილმების ინტერნეტ-მონაცემთა ბაზაში ↑ Sauers, Jenna. (26 ოქტომბერი, 2012) You Need To Be Watching This Woman’s Videos. Jezebel. დაარქივებულია ორიგინალიდან — 2019-04-16. ციტატა: „Pineda, 24...“ ციტირების თარიღი: 27 ნოემბერი, 2012. ↑ Kroll, Justin. (23 იანვარი, 2017) 'Jurassic World': 'The Detour' Actress Daniella Pineda Lands Key Role in Sequel (Exclusive). Variety. ციტირების თარიღი: 26 იანვარი, 2017.